ddrg/super_eurlex huggingface dataset:
A Bizottság 104/91/EGK rendelete

(1991. január 16.)

bizonyos olajbogyóknak a Közösségbe való behozataláról

AZ EURÓPAI KÖZÖSSÉG BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 3499/90/EGK [1] rendelettel módosított, az olajok és zsírok piaca közös szervezésének létrehozásáról szóló, 136/66/EGK tanácsi rendeletre [2] és különösen annak 5. cikk (5) bekezdésére és 11. cikk (8) bekezdésére,

mivel a nem tagországokból olajtermelési céllal behozott olajbogyó mennyisége folyamatosan növekszik; mivel fennáll annak a veszélye, hogy a termelési és fogyasztási támogatásokat esetleg az ilyen olajbogyóból sajtolt olívaolajra nyújtják;

mivel a Közösség szabályai a fenti támogatások nyújtását a Közösségen belül termesztett olajbogyóból előállított olívaolajra korlátozzák; mivel ezért megfelelő intézkedést kell hozni annak biztosítására, hogy a fenti támogatásokat ne nyújtsák a Közösségben szabad forgalomba bocsátott olajbogyóból előállított olajra;

mivel a biztosíték letétbe helyezésének előírása tűnik a kereskedelmet legkevésbé akadályozó és így a legmegfelelőbb intézkedésnek;

mivel az e rendeletben meghatározott intézkedések összhangban vannak az Olaj- és Zsírpiaci Irányítóbizottság véleményével,

ELFOGADTA EZT A RENDELETET:

1. cikk

Az 5 kg nettó töltősúlyt meg nem haladó közvetlen kiszerelésű olajbogyók kivételével a 07099031, 07112010 és 07112090 KN-kód alá tartozó olajbogyók szabad forgalomba bocsátásának feltétele a biztosíték letétbe helyezése. E biztosíték összege – 100 kg import olajbogyóra 22 kg olajtartalommal számolva – egyenlő azon olajbogyó-termesztők részére nyújtott termelési támogatás összegével, akiknek átlagos termelése évi 500 kg-nál kevesebb, valamint az 1985. december 31-i állapot szerinti összetételű Közösségen belül a szabad forgalomba hozatal napján érvényes fogyasztási támogatás összegével.

A biztosíték elhelyezése a 2220/85/EGK bizottsági rendelet [3] 8. cikkében meghatározott formák valamelyikében történik. A fenti rendelet alkalmazásában az elsődleges követelmény a harmadik bekezdésben említett igazolás bemutatása.

A biztosíték felszabadítása az e rendelet mellékletében meghatározott igazolás eredeti példányának bemutatása alapján történik.

A felszabadítás azon mennyiség arányában történik meg, amelyre vonatkozóan igazolják, hogy:

- a terméket oly módon kezelték, hogy azt követően olaj előállítására nem lehet felhasználni, vagy

- a kinyert olajat olívaolajra vonatkozó termelési és fogyasztási támogatásra alkalmatlanná tették.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1991. január 16-án.

a Bizottság részéről

Ray Mac Sharry

a Bizottság tagja

[1] HL L 338., 1990.12.5., 1. o.

[2] HL 172., 1966.9.30., 3025/66. o.

[3] HL L 205., 1985.8.3., 5. o.

--------------------------------------------------

MELLÉKLET

+++++ TIFF +++++

--------------------------------------------------
A Bizottság 3899/92/EGK rendelete

(1992. december 23.)

a tonhalra alkalmazandó átváltási arányok meghatározásáról szóló 3510/82/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a halászati és akvakultúratermékek piacának közös szervezéséről szóló, 1992. december 17-i 3759/92/EGK tanácsi rendeletre [1] és különösen annak 17. cikke (6) bekezdésére,

mivel a legutóbb a 3971/89/EGK rendelettel [2] módosított 3510/82/EGK bizottsági rendelet [3] meghatározza a különböző tonhalfajokra, méretükre és különböző kereskedelmi kiszerelésükre vonatkozó átváltási faktorokat;

mivel az átváltási faktorok rögzítése óta eltelt idő alatt a tonhalpiaci fejlemények változást idéztek elő az érintett termékek és a kísérleti termék közötti kereskedelmi értékarányokban; mivel emiatt szükség van a szóban forgó átváltási faktorok értékének és a megcélzott termékek körének felülvizsgálatára;

mivel emiatt a 3510/92/EGK rendelet mellékletét módosítani kell;

mivel az e rendeletben előírt intézkedések összhangban vannak a Halászatitermék-piaci Irányítóbizottság véleményével,

ELFOGADTA EZT A RENDELETET:

1. cikk

A 3510/82/EGK rendelet mellékletének helyébe e rendelet melléklete lép.

2. cikk

Ez a rendelet 1993. január 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1992. december 23-án.

a Bizottság részéről

Manuel Marín

alelnök

[1] HL L 388., 1992.12.31., 1. o.

[2] HL L 385., 1989.12.30., 35. o.

[3] HL L 368., 1982.12.28., 27. o.

--------------------------------------------------

MELLÉKLET

I. A különböző tonhalfajokra vonatkozó átváltási faktorok

Fajok | Átváltási faktor |

A.Sárga úszójú tonhal (Thunnus albacares) | |

– 10 kg-nál nagyobb egyedek | 1,0 |

– legfeljebb 10 kg-os egyedek | 0,78 |

B.Germon (Thunnus alalunga) | 1,40 |

C.Bonitó (Euthynnus [Katsuwonus] pelamis) | 0,62 |

D.Egyéb fajok | 0,75 |

II. Az I. szakaszban említett fajok mindegyikére vonatkozó átváltási faktorok, feldolgozástól függően

Kiszerelés | Átváltási faktor |

A.Egész | 1 |

B.Zsigerelt, kopoltyúk nélkül | 1,14 |

C.Egyéb | 1,24 |

--------------------------------------------------
A Tanács 1737/93/EGK rendelete

(1993. június 24.)

az Európai Gazdasági Közösség és az Izlandi Köztársaság között létrejött, a halászatról és a tengeri környezetről szóló megállapodás megkötéséről

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. cikkére,

tekintettel a Bizottság javaslatára,

tekintettel az Európai Parlament véleményére [1],

mivel az 1992. május 2-án aláírt, az Európai Gazdasági Közösség és az Izlandi Köztársaság között levélváltás formájában létrejött, a halászatról szóló megállapodás rendelkezik egy halászati megállapodás mielőbbi, de legkésőbb 1992. december 31-ig történő megkötéséről;

mivel a Közösség és az Izlandi Köztársaság megkötött és parafált egy halászati kapcsolatokról szóló megállapodást;

mivel a Közösség érdekében áll a megállapodás jóváhagyása,

ELFOGADTA EZT A RENDELETET:

1. cikk

Az Európai Gazdasági Közösség és az Izlandi Köztársaság kormánya között létrejött, a halászatról és a tengeri környezetről szóló megállapodást a Közösség nevében a Tanács jóváhagyja.

A megállapodás szövegét csatolták e rendelethez.

2. cikk

A Tanács elnöke felhatalmazást kap, hogy kijelölje az 1. cikkben említett megállapodásnak a Közösséget jogilag kötelező aláírására jogosult személyt.

3. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1993. június 24-én.

a Tanács részéről

az elnök

B. Westh

[1] HL C 150., 1993.5.31.

--------------------------------------------------
A Tanács 3447/93/EGK rendelete

(1993. szeptember 28.)

az Európai Gazdasági Közösség és az Argentin Köztársaság között létrejött, a tengeri halászati kapcsolatokról szóló megállapodás megkötéséről

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel 1992. november 30-án, a tárgyalásokat követően a Közösség és Argentína a tengeri halászati kapcsolatokról szóló megállapodást parafált, amely új halászati lehetőségeket biztosít a közösségi halászoknak, és ennek fejében a Közösség engedményeket, és különösképpen vámengedményeket nyújt;

mivel a Közösség érdekében áll, hogy elfogadja az említett megállapodást,

ELFOGADTA EZT A RENDELETET:

1. cikk

Az Európai Gazdasági Közösség és az Argentin Köztársaság között létrejött, a tengeri halászati kapcsolatokról szóló megállapodást a Közösség nevében a Tanács jóváhagyja.

A megállapodás szövegét csatolták e rendelethez.

2. cikk

A megállapodás által lefedett időtartamra a megállapodásban említett intézkedések és programok közösségi finanszírozásának teljes összege legfeljebb 162,5 millió ECU.

Az összeg a hatályos közösségi pénzügyi terv alá tartozik. A költségvetési hatóság minden egyes pénzügyi évre vonatkozóan meghatározza a rendelkezésre álló előirányzatokat, figyelembe véve az Európai Közösségek általános költségvetéséről szóló költségvetési rendelet 2. cikkében említett hatékony és eredményes gazdálkodás alapelveit.

3. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyeket [3].

4. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1993. szeptember 28-án.

a Tanács részéről

az elnök

G. Coëme

[1] HL C 64., 1993.3.6., 5. o.

[2] HL C 194., 1993.7.19.

[3] A megállapodás hatálybalépésének időpontját a Tanács Főtitkársága közzéteszi az Európai Közösségek Hivatalos Lapjában.

--------------------------------------------------
A Tanács 317/93/EGK rendelete

(1993. február 9.)

a baromfihúsra vonatkozó egyes forgalmazási előírásokról szóló 1906/90/EGK rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel a baromfihús piacának közös szervezéséről szóló, 1975. október 29-i 2777/75/EGK tanácsi rendeletre [1] és különösen annak 2. cikke (2) bekezdésére,

tekintettel a Bizottság javaslatára,

mivel az 1906/90/EGK rendelet [2] megállapít egyes forgalmazási előírásokat a baromfihúsra vonatkozóan;

mivel az 1906/90/EGK rendelet baromfihúsra vonatkozó meghatározásait úgy kell módosítani, hogy egyértelműen kizárjanak valamennyi baromfihús-készítményt;

mivel a baromfihús kiskereskedelmi szinten történő forgalmazására vonatkozó feltételek megfelelő figyelembevétele érdekében a tagállamok részére engedélyezni kell, hogy konkrét hőmérsékleti követelményeket állapítsanak meg a friss baromfihús kiskereskedelemben történő darabolására és tárolására,

ELFOGADTA EZT A RENDELETET:

1. cikk

Az 1906/90/EGK rendelet a következőképpen módosul:

1. "baromfihús": olyan emberi fogyasztásra alkalmas baromfihús, amelyet hűtőkezelésen kívül nem vetettek alá kezelésnek;

2. A 2. cikk 5. pontja helyébe a következő szöveg lép:

"5. "friss baromfihús".: a hűtési eljárás során meg nem keményedett baromfihús, amelyet mindenkor -2 °C-nál nem alacsonyabb és 4 °C-nál nem magasabb hőmérsékleten kell tartani; a tagállamok azonban ettől eltérő hőmérsékleti követelményeket is megállapíthatnak a friss baromfihús kiskereskedelmi egységekben vagy az árusító hellyel szomszédos létesítményben történő darabolására és tárolására, amennyiben a darabolás és tárolás kizárólagos célja a vevő közvetlen, helyszíni kiszolgálása;".

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Az 1. cikk 1. pontjának rendelkezései azonban 1994. január 1-jén lépnek hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1993. február 9-én.

a Tanács részéről

az elnök

B. Westh

[1] HL L 282., 1975.11.1., 77. o. A legutóbb az 1235/89/EGK rendelettel (HL L 128., 1989.5.11., 29. o.) módosított rendelet.

[2] HL L 173., 1990.7.6., 1. o.

--------------------------------------------------
A Bizottság 839/93/EGK rendelete

(1993. április 7.)

a feldolgozásra szánt málnára vonatkozó különös szabályozás részletes alkalmazási szabályainak meghatározásáról szóló 2252/92/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a feldolgozásra szánt málnára vonatkozó egyedi rendszer létrehozásáról szóló, 1992. július 13-i 1991/92/EGK tanácsi rendeletre [1] és különösen annak 8. cikkére,

mivel a 2252/92/EGK bizottsági rendelet [2] 8. cikke részletes szabályokat állapít meg a termelői szervezetek által elkészített programtervezetek benyújtására és jóváhagyására; mivel ezek a szabályok a program bevezetésének feltételéül szabják, hogy a programot az illetékes nemzeti hatóságok jóváhagyják; mivel az ültetvények kiirtását követő újratelepítést az évnek csak bizonyos szakaszaiban lehet elvégezni, ezért ez a követelmény a program bevezetését jelentősen késleltetheti; mivel ennek megfelelően meg kell határozni, hogy az irtást követő újratelepítés a program jóváhagyását megelőzően is elkezdhető, ha erre az illetékes nemzeti hatóság engedélyt ad; mivel rendelkezni kell arról, hogy az engedélyt a program eljárásainak, és az említett cikkben meghatározott ellenőrzés jóváhagyásától függetlenül kell megadni;

mivel az e rendeletben előírt intézkedések összhangban vannak a Feldolgozottgyümölcs- és Feldolgozottzöldség-piaci Irányítóbizottság véleményével,

ELFOGADTA EZT A RENDELETET:

1. cikk

A 2252/962/EGK rendelet 8. cikke (1) bekezdésének második albekezdése helyébe a következő szöveg lép:

"A program megvalósítása nem kezdődhet el mindaddig, amíg a programot az illetékes nemzeti hatóság jóvá nem hagyta. Mindazonáltal a növények az irtást követő újratelepítése a jóváhagyás megadását megelőzően is elkezdődhet abban az esetben, ha erre az illetékes nemzeti hatóság engedélyt ad, függetlenül az e cikkben foglalt egyéb rendelkezések alkalmazásától."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1993. április 7-én.

a Bizottság részéről

René Steichen

a Bizottság tagja

[1] HL L 199., 1992.7.18., 1. o.

[2] HL L 219., 1992.8.4., 19. o.

--------------------------------------------------
A Bizottság 1861/95/EK rendelete

(1995. július 27.)

a gabonafélék és a rizs behozatali és kiviteli engedélyeinek rendszere alkalmazásának különleges részletes szabályai megállapításáról szóló 1162/95/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1664/95/EK rendelettel [1] módosított, a gabonafélék piacának közös szervezéséről szóló 1992. június 30-i 1766/92/EGK tanácsi rendeletre [2] és különösen annak 9. cikkének (2) bekezdésére, 12. cikkének (4) bekezdésére és 13. cikkének (11) bekezdésére,

mivel a legutóbb az 1617/95/EK [3] rendelettel módosított 1162/95/EK bizottsági rendelet [4] különleges részletes szabályokat állapít meg a gabonafélék és a rizs behozatali és kiviteli engedélyei rendszerének alkalmazására vonatkozóan;

mivel amennyiben visszatérítés rögzítésére nem került sor, a legutóbb az 1530/95/EK rendelettel [5] módosított 1766/92/EGK rendelet 1. cikkében és 1418/76/EGK tanácsi rendeletben [6] említett termékek engedélyeinek érvényességi idejét csökkenteni kell annak érdekében, hogy a piac hatékony irányítása ne kerüljön veszélybe akkor, amikor az különösen érzékeny; mivel pontosan meghatározott érvényességi időt kell megállapítani;

mivel a Bizottságot értesíteni kell minden — visszatérítéssel vagy azzal nem járó — engedély iránti kérelemről annak érdekében, hogy ki tudja dolgozni azokat a statisztikai kimutatásokat, amelyek a piac irányításához és az exportkötelezettségek figyelemmel kíséréséhez elengedhetetlenek;

mivel az 1162/95/EK rendeletet módosítani kell;

mivel az e rendeletben foglalt intézkedések összhangban vannak a Gabonapiaci Irányítóbizottság véleményével,

ELFOGADTA EZT A RENDELETET:

1. cikk

Az 1162/95/EK rendelet szövege a következőképpen módosul:

1. A 7. cikk a következő (2) bekezdés a) ponttal egészül ki:

"(2) a) Azokban az esetekben, amikor nem rögzítettek visszatérítést, az 1766/92/EGK rendelet 1. cikkében és a 1418/76/EGK rendelet 1. cikkében említett termékek kiviteli engedélye a 3719/88/EGK rendelet 21. cikk (1) bekezdése értelmében az engedély kiadásának napjától számított 30 napig érvényes."

2. A 13. cikk 1. bekezdése a) pontjának i. alpontjának első francia bekezdése helyébe a következő szöveg lép:

"– minden engedély iránti kérelemről vagy azok hiányáról."

2. cikk

A tagállamok haladéktalanul értesítik a Bizottságot az 1995. július 1-je és e rendelet hatálybalépése között kiadott engedélyekről.

3. cikk

Ez a rendelet az Európai Közösségek Hivatalos Lapjában való kihirdetése napján lép hatályba.

2. cikkét azonban 1995. július 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1995. július 27-én.

a Bizottság részéről

Franz Fischler

a Bizottság tagja

[1] HL L 158., 1995.7.8., 13. o.

[2] HL L 181., 1992.7.1., 21. o.

[3] HL L 154., 1995.7.5., 5. o.

[4] HL L 117., 1995.5.24., 2. o.

[5] HL L 148., 1995.6.30., 5. o.

[6] HL L 166., 1976.6.25., 1. o.

--------------------------------------------------
A Bizottság 1963/95/EK rendelete

(1995. augusztus 9.)

a Spanyolországba irányuló kukorica- és cirokimport, valamint a Portugáliába irányuló kukoricaimport vámkontingenseinek alkalmazására vonatkozó részletes szabályok megállapításáról szóló 1839/95/EK bizottsági rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1863/95/EK rendelettel [1] módosított, a gabonapiac közös szervezéséről szóló 1992. június 30-i 1766/92/EGK tanácsi rendeletre [2] és különösen annak 12. cikkének (1) bekezdésére,

mivel a Spanyolországba irányuló kukorica- és cirokimport, valamint a Portugáliába irányuló kukoricaimport vámkontingenseinek alkalmazására vonatkozó részletes szabályok megállapításáról szóló, 1995. július 26-i 1839/95/EK bizottsági rendelet [3] tartalmazza az említett kiviteli eljárások lefolytatására vonatkozó szabályokat; mivel azonban a rendelet nem tartalmaz rendelkezést a behozatali vám pályázati eljárás keretében megengedett csökkentésének a behozatal hónapjának megfelelő kiigazításáról; mivel a kukorica és a cirok esetében a havi áremelkedések figyelembevétele érdekében az intervenciós árat november és május között, az új termés figyelembevétele érdekében pedig október 1-jén módosítják; mivel a piacon bekövetkező zavarok elkerülése érdekében az 1839/95/EK rendeletet a csökkentésnek az intervenciós árnak megfelelő kiigazításai bevezetésének érdekében módosítani kell;

mivel az e rendeletben foglalt intézkedések összhangban vannak a Gabonapiaci Irányítóbizottság véleményével,

ELFOGADTA EZT AZ RENDELETET:

1. cikk

Az 1839/95/EK rendelet 9. cikke (4) bekezdésének vége a következő szöveggel egészül ki:

"Azon behozatali eljárások esetében azonban, amelyek a behozatali engedély kiadásának hónapja végét követően mennek végbe, amennyiben az a hónap, amelyben a behozatali engedélyt kiadták, október és május közé esik, a megengedett csökkentés összege a behozatali engedély kiadása szerinti hónapban érvényes intervenciós ár, 55 %-kal növelve, illetve a szabad forgalomba bocsátásról szóló igazolás elfogadásának hónapjában érvényes ár, az előbb említett százalékkal növelve. Az október 1-jét megelőzően kiadott és e dátumtól kezdve felhasznált engedélyek esetében a megengedett csökkentés összegét az előbbi módon számított összeggel csökkenteni kell."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1995. augusztus 9-én.

a Bizottság részéről

Martin Bangemann

a Bizottság tagja

[1] HL L 179., 1995.7.29., 1. o.

[2] HL L 181., 1992.7.1., 21. o.

[3] HL L 177., 1995.7.28., 4. o.

--------------------------------------------------
A Bizottság 1688/95/EK rendelete

(1995. július 11.)

az 1601/92/EGK tanácsi rendelet 2., 3., 4. és 5. cikkében előírt egyedi intézkedések hatálya alá tartozó mezőgazdasági termékekre vonatkozóan a Kanári-szigetek várható ellátási mérlegének megállapításáról szóló 2883/94/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 3290/94/EK rendelettel [1] módosított, az egyes mezőgazdasági termékekre vonatkozóan a Kanári-szigetekre vonatkozó egyedi intézkedésekről szóló, 1992. június 15-i 1601/92/EGK tanácsi rendeletre [2] és különösen annak 3. cikke (4) bekezdésére,

mivel a 2883/94/EK rendelettel [3] módosított 2790/94/EK bizottsági rendelet [4] megállapítja az egyes mezőgazdasági termékeknek a Kanári-szigetekre történő szállítására vonatkozó egyedi intézkedések végrehajtásának részletes szabályait;

mivel a 2883/94/EK rendelet megállapítja a feldolgozott gyümölcsök és zöldségek várható mérlegét a Kanári-szigeteken az 1994. július 1-jétől 1995. június 30-ig tartó időszakra; mivel ahol szükséges, az év során a régió igényei alapján az egyensúlyt a mennyiségek kiigazítása útján át lehet dolgozni a teljes megállapított mennyiségen belül maradva; mivel a Kanári-szigetek feldolgozott gyümölccsel és zöldséggel kapcsolatos igényeinek az 1994/95. értékesítési év végére történő kielégítése érdekében a 2883/94/EK rendelet XI. mellékletét 1995. június 1-jei hatállyal módosítani kell;

mivel az e rendeletben előírt intézkedések összhangban vannak a Feldolgozottgyümölcs- és Feldolgozottzöldség-piaci Irányítóbizottság véleményével,

ELFOGADTA EZT A RENDELETET:

1. cikk

A 2883/94/EK rendelet XI. melléklete helyébe e rendelet melléklete lép.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet 1995. június 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1995. július 11-én.

a Bizottság részéről

Franz Fischler

a Bizottság tagja

[1] HL L 349., 1994.12.31., 105. o.

[2] HL L 173., 1992.6.27., 13. o.

[3] HL L 304., 1994.11.29., 18. o.

[4] HL L 296., 1994.11.17., 23. o.

--------------------------------------------------

MELLÉKLET

XI. MELLÉKLET

Feldolgozott gyümölcs- és zöldségfélék

(tonnában) |

KN-kód | Megnevezés | Mennyiség |

200799 | Gyümölcskészítmények a homogenizált készítményeken és citrusféléket tartalmazókon kívül | 3000 |

| Más módon elkészített és tartósított, másutt nem említett gyümölcs, dió (mogyoró) és más ehető növényrész, cukor vagy más édesítőanyag vagy alkohol hozzáadásával is | |

200820 | – Ananász | 3200 |

200830 | – Citrusfélék | 500 |

200840 | – Körte | 1600 |

200850 | – Sárgabarack | 220 |

200870 | – Őszibarack | 7600 |

200880 | – Eper | 180 |

| – Más, beleértve a keverékeket is, a 200819 vámtarifaszám alá tartozók kivételével | |

200892 | – – Keverékek | 1850 |

200899 | – – Más, mint a pálmageszt és keverék | 650 |

--------------------------------------------------